Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 671

3. Szakmai gyakorlat 3.1. Játéktechnológiai alapismeretek A tanuló ismerje és tudja alkalmazni: — a klasszikus kézműves játékkészítő eljárásokat, — a kis sorozatú gyártmányok (manufakturális műhelyben) különböző technikákkal történő előállításának módszereit, — az ipari nagysorozatú játékgyártmányok előállítási módszereit és a hozzájuk kapcsolódó technológiákat, — a hagyományos természeti anyagok (csont, bőr, különböző növényi és állati rostok, szőr stb.) megmunkálási technikáit, — a faipari technológiákat (fafajták, használatuk és feldolgozásuk kézi és gépi eszközrendszerét, illesztési, kötési módjait, felületkezelési eljárásait), — a papíripari technológiákat (papírgyártás, papírfajták, ívméretek, festési és színezési eljárások, darabolási, vágási módok, hajlítások, biegelés), — a főbb nyomdaipari szabályokat, szabványokat, méretrendszereket és eljárásokat (sík-, mély-, magasnyomás), — a papír csomagolástechnikai alapelvek és szabványokat, — a főbb textilipari alapanyagokat (len, kender, szizál, gyapot, kókusz, gyapjú, különböző állati szőrök), — a főbb textilipari méteráruk fajtáit alapanyag, vastagság és tulajdonságuk szerint, — a játékiparban leggyakrabban használt tömőanyagokat, — a textiliparban leggyakrabban használt segédanyagokat, — a szabásrajzok, terítékek elkészítésének kézi és gépi módszereit, — a varrási, illesztési technikák kézi és gépi módszereit, — a hurkolási technikákat (csomózás, kötés, horgolás), — a festési eljárásokat (textilfestés, batikolás, szitanyomás), — a fémipari technológiákat, a játékiparban leggyakrabban használt fémeket ezek mechanikai, elektromos, vegyi tulajdonságai szerint, — az öntéstechnológiákat (egyszerű formaöntés, precíziós és centrifugál öntés), — a melegen és hidegen húzott alapanyagokat ( huzalok, lemezek, profilok, csövek), — a fémanyagok préselését, lemezalakítási eljárásait, a fémhúzás, domborítás, darabolás, hajlítások, cső és profilhajlítás, stancolás lényegét, — a fémanyagok illesztési eljárásait és kötési módjait (forrasztás, hegesztés, csavar, szegecs, popszegecs, ragasztás), — a fémanyagok megmunkálását (kovácsolás, forgácsolás, marás, gyalulás, fúrás), — a fémanyagok hőkezelését és edzését, — a fémanyagok felületkezelési eljárásait (elektrolitikus úton, köszörüléssel, csiszolással, polírozással, homokszórással, festékszórással, szinterezéssel), — a műanyagipari technológiákat, elsősorban a játékiparban használt hőre keményedő és lágyuló műanyagokat, epoxigyantákat, felhasználásuk és gyártásuk módozatait, szerszámait és gépeit, valamint a különböző műanyagok ragasztóit, — a műanyagok színezését, ún. mesterkeverékeit, (anyagában színezett műanyagok) festési eljárásait (mázolással, szita- és tamponnyomással), 2001/87. szám — a játékiparban előforduló egyéb anyagok (gipsz, műkő, öntött beton, vasbeton, üveg, porcelán) technológiáit, tulajdonságait, felhasználási területeit, megmunkálásukat és felületkezelési eljárásait, — a játékiparban leggyakrabban előforduló mechanikai és elektromos szerkezeteket, — a játékiparhoz legjobban kötődő műhelyek, üzemek alapvető munka- és környezetvédelmi szabályait. 3.2. Bábkészítési alapismeretek A tanuló ismerje: — a báb történetét az őskortól napjainkig (vallási, rituális, szórakoztató, vásári és színházi bábozás), — a fontosabb bábjátékok, bábstílusok és a jelentősebb bábművészek eredményeit, — a bábok főbb típusait: kesztyűs, wayang, marionett, vízi, árny, mechanikus és óriás báb és ezek működési lényegét és létrehozásuk technikáját, — a maszkok és jelmezek szerepét a különböző kultúrákban és történelmi korszakokban földrajzi elhelyezkedésük szerint, — a bábjátszás szerepét a korszerű nevelésben. Legyen képes: — a báb karaktereket síkban és térben megjeleníteni és megvalósítani. 3.3. Animációsfilm ismeretek A tanuló ismerje: — a rajzfilm lényegét, történetét, a rajzfilm történetének néhány kiemelkedő alkotását, stílusirányzatát és a jelentősebb alkotóművészét (nemzetközi: az animációs film előzményei, E. Reynaud, E. Cohl, W. McKay, W. Disney, McLaren és Hubey, J. Halas művei és szerepük, a zágrábi iskola, a National Film Board of Canada jelentősége; magyar: Vértes Marcell, Macskássy Gyula, Dargay Attila, Foky Ottó, Nepp József, Jankovics Marcell, Kovásznai György, Gémes József, Reisenbüchler Sándor, Hernádi Tibor, Rófusz Ferenc, Orosz István), — az animáció: a rajzfilm, a bábfilm és a számítógépes animáció technikai különbségét, — a rajzi animáció kialakításának főbb típusait: direkt filmre, munkacelluloidra (fekete körvonalakkal rajzolva, majd kifestve, vagy színes körvonalakkal megrajzolva, majd kifestve), — a papírra collage technikával és kivágásokkal való mozgókép kialakítást, — a vegyes technikával papírra rajzolt, vagy festett mozgókép létrehozásának módszereit (sorozatkép, vagy úsztatott kameratechnikával), — térbeli tárgy és báb animáció lényegét, — az agyag, gyurma, tészta, homok, por, egyéb anyagok animációs megjelenítését, — a fázisrajz, a kulcsrajz a mozdulat, a jelenet és az expozíciós lista és a „tyúklétra” fontosságát, — a forgatókönyv, a storyboard szerepét az egész film kialakítása szempontjából, — a figuraterv és mozdulatterv lényegét, a mozdulat sebességét, a mozdulatterv szerepét a színészi játék létrejöttében, a rajzfilmfigura több celluloid rétegen való mozgatását, — a különböző hátterek kialakításának módszereit, (előtér, középtér, háttér) és mozgatásukat az ún. trükkasztalon, — a számítógépes mozgáspróba kamera („NAC”) használatát, — a hangeffektusok (hang, beszéd, dal, zenei ritmus) képekkel való szinkronizálását (az álló képek egymásutánisága, sebessége és az idő szerepe), — a kameraállás vagy nézőpont változatait és azok hatását, a kamera, a jelenet, a jelenetsorok, feszültségkeltő hatások szempontjából, — a jelenetsorok, a szereplők színében és megvilágításában rejlő hatások lényegét, — a film szereplőinek mozgástípusait (a reálist, a túlzottat, a fantasztikust és az abszurdot) a hatáskeltés érdekében, — a lehetséges és lehetetlen vizuális hatásait, — a rajzfilm kompozíciójának stílus egységét (figuraterv, háttérterv, effektusok egysége), — a film kompozíciójának megalkotását és dramaturgiáját, — a stáb működésének lényegét (a rendező, az operatőr, a tervező, a figuratervező, a mozdulattervező, a hangtechnikus, a vágó, a laboráns, a kulcsrajzoló, a fázisrajzoló, a háttérfestő, a kifestő együttműködésének fontossága), — a rajzfilm stúdió berendezéseit, illetve a működtetéséhez szükséges fontosabb technikai eszközeit, anyagait, — a filmek készítésének gazdasági hátterét, — a filmforgalmazás és filmterjesztés helyzetét. 3.4. Tárgyelemzés, tárgyalkotás és design A tanuló ismerje: — a tárgy technikai, használati, valamint gyártástechnológiai funkciójának elemzését, — gazdasági funkciójának elemzését, — a tárgy pszichológiai, szociológiai és kultúrtörténeti elemzését. Ismerje a design történetét és a különböző irányzatait.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes